Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tal-3 ta' Ġunju 2019 riprodotta fil-lingwa awtentika fil-paġni li jsegwu dan is-sommarju, il-Kummissjoni nnotifikat lil-Litwanja bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-miżura msemmija hawn fuq. Il-partijiet ikkonċernati jistgħu jibagħtu l-kummenti tagħhom, dwar il-miżura li dwarha il-Kummissjoni qed tiftaħ proċedura fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti se jiġu kkomunikati lil-Litwanja. Jista' jintalab bil-miktub li l-identità tal-parti interessata li tippreżenta l-kummenti tiġi ttrattata b'mod kunfidenzjali filwaqt li jingħataw ir-raġunijiet għal din it-talba. Il-Litwanja kienet teħtieġ żewġ servizzi għas-sigurtà tal-provvista li huma s-suġġett ta' din id-deċiżjoni: "Servizz ta' produzzjoni": il-benefiċjarju magħżul kellu jiġġenera ċerta kwota predeterminata ta' produzzjoni tal-elettriku, u rċieva kumpens għal kull megawatt siegħa (MWh) iġġenerat f'din il-kwota; kif ukoll "Servizz ta' riżervi": il-benefiċjarju magħżul kellu jagħmel disponibbli ċerta kapaċità predeterminata ta' ġenerazzjoni tal-elettriku (f'megawatts – MW), u kellu jagħmel offerti fis-suq biex jiġi ġġenerat l-elettriku bi prezz ekwivalenti għall-ispejjeż ta' funzjonament evitabbli tal-impjant sabiex dan ikun jista' jipproduċi biss meta l-prezz tas-suq ikun jaqbel mal-ispejjeż operattivi tiegħu. Il-benefiċjarju rċieva kumpens għad-disponibbiltà tal-kapaċità tiegħu irrispettivament minn jekk fil-fatt iġġenerax elettriku. Għall-2013, l-2014 u l-2015, il-Litwanja użat biss is-servizz ta' produzzjoni; u għall-2016, l-2017 u l-2018, il-Litwanja użat biss is-servizz ta 'riżerva. Mill-2013 sal-2018, l-Impjant tal-Enerġija Litwan (LPP, Lithuanian Power Plant) intgħażel mill-Gvern Litwan biex jipprovdi ż-żewġ servizzi. L-LPP huwa parti mill-grupp kkontrollat mill-gvern Litwan li jikkostitwixxi l-operatur storiku fis-settur tal-enerġija. Il-kumpanija prinċipali tal-grupp hija AB Lietuvos Energija. Il-Kummissjoni vvalutat il-miżura u laħqet il-konklużjoni preliminari li l-miżura tikkostitwixxi Għajnuna mill-Istat. Għaldaqstant il-Kummissjoni vvalutat il-kompatibilità tal-għajnuna mas-suq intern. Għall-2013 u l-2014, il-valutazzjoni ssir skont it-Trattat dwar il-Funzjonament tal-Unjoni Ewropea minħabba li ma kienx hemm linji gwida speċifiċi għall-kompatibbiltà ta' miżuri ta' għajnuna mill-Istat għas-sigurtà tal-provvista tal-elettriku. Għall-perjodu 2015-2018, il-valutazzjoni ssir taħt il-kapitolu dwar l-Adegwatezza tal-Provvista Ġenerata tal-Linji Gwida dwar l-Għajnuna mill-Istat għall-ħarsien tal-ambjent u l-enerġija 2014-2020 (EEAG). Fir-rigward tal-adegwatezza, il-Kummissjoni tiddubita jekk il-miżura kinitx xierqa għall-perjodu 2013-2018, minħabba r-rekwiżiti restrittivi ta' eliġibbiltà tagħha, u l-mod li bih l-istruttura jidher li kellha effett distortiv fuq il-formazzjoni tal-prezz tas-suq u fixklet l-investiment potenzjali fis-suq li seta' kkontribwixxa għas-sigurtà tal-provvista. Fir-rigward tal-proporzjonalità, il-Kummissjoni tiddubita kemm il-miżura kienet proporzjonata għall-perjodu 2013-2018, fid-dawl tar-rekwiżiti ta' eliġibbiltà restrittivi tagħha, in-nuqqas ta' proċess kompetittiv sabiex jiġi stabbilit il-livell ta' għajnuna, u n-nuqqas ta' kalkoli li jiġġustifikaw il-proporzjonalità tal-livell ta' għajnuna. Fir-rigward tal-kompetizzjoni u l-kummerċ, il-Kummissjoni tiddubita jekk il-miżura tevitax b'mod suffiċjenti l-impatti negattivi fuq il-kompetizzjoni u l-kummerċ għall-perjodu 2013-2018, fid-dawl tar-rekwiżiti ta' eliġibbiltà restrittivi li huma ta' benefiċċju għal impjant wieħed biss tal-kumpanija tal-ġenerazzjoni eżistenti, u l-mod li bih l-istruttura tidher li kellha effett distortiv fuq il-formazzjoni tal-prezz tas-suq u fixklet l-investiment fis-suq. Il-Kummissjoni tistieden lill-partijiet interessati biex jagħtu l-kummenti tagħhom dwar dawn l-aspetti kollha.
Extracted from C_261_2019.html